Terwyl ek en my sus sit en koppe skud oor ons stemme wat met die ouderdom verdwyn – en nie meer tel nie – verskyn ‘n prentjie voor ons geestesoog. Ons is jonk. Ek en Rika, kuier saam met ons gesinne by my ousus en haar gesin. My ouers is ook daar. Buitekant hardloop die kroos rond, in die groot sitkamer lag, en gesels die “grootmense,” te heerlik. Daar word koffie geskink, en tert op bordjies uitgesit. So in die gesels word daar vir my my pa en ma koffie, en tert gevat. “Wil mammie nog ‘n stukkie gemmertert hê?” vra die een wat haar bordjie ‘n rukkie later gaan haal. Met haar soettand sê sy “Asseblief ja…. en nog ‘n stukkie melktert ook.” My pa – altyd gesteld op sy gesondheid – sê “nee dankie,” vir ‘n tweede rondte soet. Terwyl ek so in die woordeboeke krap, besef ek skielik dat daar nie soos in Afrikaans ’n enkele Engelse werkwoord vir “dig” is nie – dis “writing poetry”, “poem-making” (laasgenoemde weer OED se boekstawing). So miskien kan ek die dig/gedig-idee verder bepeins.